Държавен вестник, бр. 14, 2012 г., стр. 87

БРОЙ  14	
Д Ъ Р Ж А В Е Н  В Е С Т Н И К 	
СТР.  87  
Приложение 
към чл. 2
Държавно образователно изискване за придо­
биване на квалификация по професията „Опе­
ративен счетоводител“
Професионално направление:
344
Счетоводство и данъчно облагане
Наименование на професията:
344030
Оперативен счетоводител
Специалност:
Степен на професио-
нална квалификация:
3440301 Оперативно сче-
товодство
Трета
1. Входни характеристики 
1.1. Изисквания за входящо минимално 
образователно равнище за ученици и за лица, 
навършили 16 години
За придобиване на трета степен на професи-
онална квалификация по професията „Опера-
тивен счетоводител“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието, младежта и науката със Заповед 
№ РД-09-413 от 12.05.2003 г., изм. и доп. със За-
повед № РД-09-04 от 8.01.2004 г., Заповед № РД-
09-34 от 22.01.2004 г., Заповед № РД-09-255 от 
9.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., Заповед 
№ РД-09-828 от 29.06.2007 г., Заповед № РД-09-
1891 от 30.11.2007 г., Заповед № РД-09-298 от 
19.02.2009 г., Заповед № РД-09-1803 от 29.10.2009 г., 
Заповед № РД-09-621 от 18.05.2010 г., Заповед 
№ РД-09-1728 от 1.12.2010 г., Заповед № РД-09-
748 от 13.06.2011 г. и РД-09-1805 от 9.12.2011 г.) 
входящото минимално образователно равнище за 
ученици е завършен седми клас или завършено 
основно образование.
За придобиване на трета степен на професио-
нална квалификация по професията „Оперативен 
счетоводител“ входящото минимално образова-
телно равнище за лица, навършили 16 години, 
е завършено основно образование.
1.2. Изисквания за входящо квалификационно 
равнище или професионален опит
За обучение по професията „Оперативен 
счетоводител“ с придобиване на трета степен 
на професионална квалификация не се изисква 
предишна професионална квалификация или 
професионален опит по други сродни професии.
Ако за обучение по професията „Оперативен 
счетоводител“ с придобиване на трета степен 
на професионална квалификация кандидатстват 
лица, завършили обучение за придобиване на 
професионална квалификация по професиите: 
„Финансов отчетник“, „Митническо и данъчно 
обслужване“ с придобиване на втора степен на 
професионална квалификация, както и „Касиер“ 
и „Калкулант“ с придобиване на първа степен 
на професионална квалификация, обучението 
им се организира като надграждащо обучение. 
Съдържанието на това обучение се определя след 
сравнение на компетенциите и резултатите от 
ученето, описани в държавните образователни 
изисквания (ДОИ) за придобиване на квалифи-
кация по съответните професии.
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Оперативният счетоводител обслужва те-
кущата счетоводна дейност в предприятието, 
като съставя първични счетоводни документи, 
класифицира и сортира, подрежда и архивира 
отчетната информация в установените срокове.
Оперативният счетоводител може да получава 
и предава счетоводни документи на обслужващи-
те банки, да получава и предава парични средства 
в левове и валута от и по банкови сметки, да 
закупува и продава валутни парични средства. 
Оперативният счетоводител извършва анализ 
на синтетичните сметки и аналитичните партиди 
по тях, ежемесечно приключва разчети по ЗДДС, 
съставя разчетно-платежни ведомости за възна-
граждения на персонала, като представя справки 
и отчети за тях на главния счетоводител или на 
друго лице, отговарящо за финансово-счетовод-
ната дейност в предприятието. Той участва в ко-
мисии при провеждане на вътрешен контрол чрез 
инвентаризации на материални обекти, парични 
средства и финансови активи в предприятието; 
съставя сравнителни ведомости за установяване 
на резултатите и изготвя становища във връзка с 
отговорността на материалноотговорните лица. 
Оперативният счетоводител получава, събира 
и обработва статистическа, финансова и друга 
отчетна информация, свързана с дейността на 
предприятието, и при необходимост консултира 
потребителите на тази информация.
Оперативният счетоводител носи отговорност 
за съставените от него първични счетоводни 
документи и счетоводни записвания както върху 
тях, така и в регистрите на предприятието, за 
спазване на нормативно определените срокове 
за приключване и представяне на документи и 
отчети в различни институции. 
В зависимост от отрасъла и големината на 
стопанската единица оперативният счетоводител 
може да извършва счетоводна обработка изцяло 
или само на част от общата финансова отчетност 
в предприятието. Той е подчинен на главния 
счетоводител и при изпълнение на задълженията 
взаимодейства с други оперативни счетоводители, 
отговорници на складове, производства, мага-
зини, домакини, касиери, доставчици, клиенти, 
контролни органи и др.
Оперативният счетоводител работи в офис и 
ползва офис техника (компютър, принтер, скенер, 
телефон, факс, калкулатор и др.).
Работното време на оперативния счетоводител 
е с нормална продължителност в съответствие 
с Кодекса на труда.
Оперативният счетоводител трябва да при-
тежава прецизност, логическо мислене, матема-
тически способности, да проявява отговорност, 
дисциплинираност и умение за работа в екип. 
Той трябва да бъде лоялен към предприятието 
и да пази фирмени тайни.